Diari Oficial de la Generalitat Valenciana


Sumari del DOGV 5197, del 13-02-2006 (2006/1178)

ACORD de 15 de desembre de 2005, de la Comissió Territorial d'Urbanisme de València, relatiu a la modificació del Pla General en la illa de cases 124-B d'Alberic.
------------------------------------------------------------------------------------------------------------------------------------------------------------------

### Dades del document

Número de DOGV
:   5197

Data del DOGV
:   13-02-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/1178


Data del document
:   15-12-2005

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Alberic
    * pla d'urbanisme

ACORD de 15 de desembre de 2005, de la Comissió Territorial d'Urbanisme de València, relatiu a la modificació del Pla General en la illa de cases 124-B d'Alberic. [2006/M1178]  
Vist l'expedient remés per l'Ajuntament d'Alberic referit a la modificació del Pla General en la illa de cases 124-B, a l'efecte de la seua aprovació definitiva, i de conformitat amb el següents:  
Antecedents  
1. El projecte, que ha entrat en la Comissió Territorial d'Urbanisme, amb data 16 de setembre de 2005, es va sotmetre a informació pública mitjançant un acord del Ple de l'Ajuntament en sessió celebrada el dia 7 de març de 2005. Una vegada transcorregut el corresponent període d'exposició pública (DOGV núm. 5008 de 18 de maig de 2005 i en el diari Levante de 19 d'abril de 2005), sense que es presentaren al·legacions, es va aprovar provisionalment pel Ple de la corporació en data 4 de juliol de 2005.  
2. El projecte consta de memòria informativa i justificativa, i plànols d'ordenació.  
3. L'objecte del present expedient és la modificació de l'alineació interior de la illa de cases 124-B, classificada com a sòl urbà de la zona d'ordenança Nucli Contemporani.   
4. El Pla General vigent permet en tot el nucli urbà una profunditat edificable de 12 metres com a mínim i la profunditat edificable general és de 20 metres, a excepte la illa de cases 124-B que és de 10 metres, la qual cosa representa una arbitrarietat atés que es tracta de sòl urbà consolidat en la seua totalitat.  
La modificació proposada es concreta en l'ampliació de la vigent normativa quant a la profunditat edificable de la illa de cases 124-B, passant dels 10 metres permesos a 12 metres.  
5. La justificació que es fa en el document de la modificació proposada es basa en què la illa de cases 124-B és l'única que té una profunditat edificable de 10 metres, quan en la resta del sòl urbà del municipi és de 12 metres mínim a 20 metres, la qual cosa es deu a un error en la grafia dels plànols d'ordenació, i no existix en la memòria del Pla general cap justificació per a la dita disposició. Així mateix, la distribució dels habitatges segons la profunditat edificable de 10 metres no permet un aprofitament racional de la superfície construïda. La resta de determinacions urbanístiques fixades pel Pla General per a aquest àmbit es traslladen en els mateixos termes, com són la tipologia i el nombre de plantes permeses.  
6. Durant la tramitació de l'expedient s'ha sol·licitat informe a Ferrocarrils de la Generalitat Valenciana, únic organisme afectat.  
El 8 de novembre de 2005 es va rebre ofici de FGV en sentit favorable, amb el següent tenor literal:  
«La modificació puntual projectada del Pla General d'alineació interior de la illa de cases 124-B, respecta les delimitacions dels terrenys immediats al ferrocarril i les seues limitacions d'ús, segons establix la legislació vigent, per la qual cosa FGV emet informe favorable».  
7. Alberic compta amb Pla General aprovat definitivament per la Comissió Territorial d'Urbanisme en data 27 de setembre de 1990.   
8. La Comissió Informativa de la Comissió Territorial d'Urbanisme de València, en sessió celebrada el 12 de desembre de 2005, va emetre un informe relatiu al projecte que ens ocupa, complint així el que ha preceptuat l'article 23 del Decret 201/2003, de 3 d'octubre, del Govern Valencià, pel que s'aprova el Reglament dels Òrgans Urbanístics de la Generalitat Valenciana.   
Fonaments jurídics  
1. La tramitació ha sigut correcta, conforme al que establix l'article 38, per remissió de l'article 55.1, de la Llei 6/1994, Reguladora de l'Activitat Urbanística, de la Generalitat Valenciana, LRAU.  
2. La documentació està completa, a l'efecte del compliment del que ha preceptuat l'article 27 de la LRAU.  
3. L'ordenació proposada és conforme amb la política autonòmica en matèria d'habitatge, medi ambient i patrimoni cultural. D'altra banda, no s'observa inconvenient legal que impedisca l'aprovació autonòmica d'acord amb el que preveu l'article 40 de la LRAU.  
4. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a emetre dictamen resolutori sobre l'aprovació definitiva dels plans generals .i de les seues modificacions . de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei Reguladora de l'Activitat Urbanística, en relació amb l'article 10.a) del Decret 201/2003, de 3 d'octubre, del Govern Valencià, pel que s'aprova el Reglament dels Òrgans Urbanístics de la Generalitat Valenciana.   
A la vista de tot el que antecedix, la Comissió Territorial d'Urbanisme, en sessió celebrada el 15 de desembre de 2005, acorda:   
Aprovar definitivament la modificació del Pla General d'Alberic en la illa de cases 124-B.  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de recepció de la present notificació.  
Si és el cas les administracions públiques poden formular requeriment d'anul·lació o revocació segons disposa l'article 44 de la Llei 29/1998, de 13 de juliol, Reguladora de la Jurisdicció Contenciosa Administrativa, davant de la secretària autonòmica de Territori i Medi Ambient per analogia amb l'article 74.3.c) de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini de dos mesos comptadors a partir del dia següent a la data de recepció de la present notificació. L'esmentat article 44 de la Llei 29/1998 establix literalment;  
Article 44.1. En els litigis entre administracions públiques no cal interposar recurs en via administrativa. No obstant això, quan una administració interpose recurs contenciós administratiu contra una altra, podrà requerir-la prèviament perquè derogue la disposició, anul·le o revoque l'acte, faça cessar o modifique l'actuació material, o inicie l'activitat a què estiga obligada.  
En el supòsit de no formular el requeriment indicat, les administracions públiques podran interposar, en el termini de dos mesos, a comptar de la notificació, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveu l'article 46-1 de l'esmentada Llei 29/1998.  
Tot això sense perjudici que es puga exercir qualsevol altre recurs o acció que es crega oportú.  
Fet que certifiquem amb anterioritat a l'aprovació de l'acta corresponent i a reserva dels termes necessaris que se'n deriven, conforme ho autoritza l'article 27-5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
València, 15 de desembre de 2005.. El secretari de la Comissió Territorial d'Urbanisme: Alvaro Aleixandre Ortí.